作者：杨无咎
词牌/韵律：望海潮

paragraphs: 菊暗荷枯，橙黄桔绿，嘉时记得今朝。
欢蔼十州，香飘万井，春容小试梅梢。
星昂耀层霄。
庆诞生元德，出佐明朝。
雅奏声中，彩旗光里仰英标。
遐年已卜民谣。
最招徕瘵俗，洗尽奸骄。
东府政声，北门治绩，流芳况自迢遥。
莫惜拚今宵。
听缓敲牙板，引满金蕉。
看即泥封峻召，无计驻华镳。